|  |
| --- |
| **Дом здравља „ОСЕЧИНА“ Осечина**  **Пилота Миленка Павловића 13-15, 14253 Осечина**  **ПИБ : 106950843 МАТ. БРОЈ : 17815415 ЖИРО-РАЧУН : 840-822661-19**  **Телефон: 014/315 00 14 ; 014/315 00 20 ; Факс: 014/315 00 14**  **E-mail: domzdravljaosecina@gmail.com** |

На основу колективног уговора код послодавца Дом здравља Осечина чл. 6-9, а у складу са Кадровским планом Дома здравља Осечина чл. 23 и Одлуке директора Дома здравља Осечина бр. 309 /22 од 08.04.2022.год.

ДОМ ЗДРАВЉА ОСЕЧИНА РАСПИСУЈЕ:

ОГЛАС

За пријем у радни однос једног извршиоца Доктор медицине изабрани лекар за рад у служби Опште медицине за здравствену заштиту одраслих Здравствена станица Пецка са пуним радним временом на одређено време од шест ( 6) месеци

Доктор медицине изабрани лекар за одрасле

УСЛОВИ: Високо образовање VII/1 степен стручне спреме, завршен медицински факултет

- на интегрисаним академским студијама, по пропису који уређује високо образовање, почев од 10. септембра 2005. године;

- на основним студијама у трајању од најмање пет година, по пропису који је уређивао високо образо-вање до 10. септембра 2005. године,

- положен стручни испит;

- познавање рада на рачунару.

Опис послова одређен је Правилником о организацији и систематизацији радних места у Дому здравља Осечина:

- превенира, дијагностикује и лечи болести, повреде и друге физичке и менталне поремећаје коришћењем специјализованих метода и техника, кроз примену принципа и процедура савремене медицине, о чему води прописану медицинску документацију;  
- организује и спроводи мере на очувању и унапређењу здравља појединца и породице, ради на откривању и сузбијању фактора ризика за настанак болести, прати здравствено стање становништва на свом подручју и осигурава податке за потребе здравствене статистике, утврђује ризике за здравље, предлаже и спроводи мере за њихово отклањање, спроводи здраствено-васпитне активности и остварује сарадњу са кључним појединцима и организацијама у заједници;   
- ради у превентивним саветовалиштима;  
- организује и спроводи прописане систематске, циљане и скрининг прегледе;  
- учествује у посебним програмима (вакцинација, мере у току епидемија и масовних несрећа, мере за рано откривање болести);  
- обавља прегледе и упућује на даљу дијагностику и специјалистичке прегледе, одређује начин и врсту лечења, прати ток лечења и усклађује мишљење и предлоге за наставак лечења, одређује врсту и дужину кућног лечења и прати његово спровођење, одређује дужину привремене спречености за рад због болести или повреде;  
- прописује лекове и медицинска средства, као и медицинско-техничка помагала;  
- даје оцену о здравственом стању и упућује на оцену радне способности, иде у кућне посете;  
- збрињава пацијенте на месту повређивања, односно нагло насталог обољења, којима је неопходно указивање хитне медицинске помоћи, по потреби прати пацијента у хитном санитетском транспорту до одговарајуће здравствене установе;  
- учествује у унапређењу квалитета здравствене заштите;  
- обавља консултатиције са другим здравственим радницима и здравственим сарадницима;  
- планира, надзире и евалуира спровођење здравствене заштите;

- Ради као изабрани лекар,

- Утврђује време и узрок смрти

- Ради и друге послове у вези са остваривањем права из здравственог осигурања које му наложи непосредни руководилац.

- За свој рад одговара непосредном руководиоцу и директору Дома здравља Осечина.

- За изабраног кандидата постоји могућност решавања стамбеног питања.

Приликом пријављивања на оглас потребно је доставити следећа документа: пријаву на оглас са кратком радном биографијом; оверену копију дипломе о завршеном медицинском факултету или оверену копију уверења о свим положеним испитима; оверену копију уверења о положеном стручном испиту; Извод из матичне књиге рођених, Уверење о држављанству. Извод из матичне књиге венчаних за кандидате којима је диплома или уверење издато на девојачко презуиме.

**Рок за подношење пријаве је 8 (осам) дана** од дана објављивања огласа, у публикацији „Послови“ код Национачлне службе за запопшљавање. Пријаве доставити поштом или лично у правну службу за напоменом за конкурс и навести позицију за коју се конкурише на адресу: Дом здравља Осечина, 14253 Осечина, Пилота Миленка Павловића 13-15, тел. за информације 014/315-00-20. Уз пријаву поднети доказе о испуњености тражених услова. Лични подаци кандидата користиће се само у сврху избора кандидата за оглашено радно место. Неблаговремене и непотпуне пријаве неће се узети у разматрање. Кандидати који се јаве на оглас могу бити позвани на разговор ради пружања додатних података који могу бити важни за одлуку о пријему.

ДОМ ЗДРАВЉА ОСЕЧИНА